b'\n_START_ARTICLE_\nIntegratsiooni Sihtasutus\n_START_SECTION_\nAsutamine\n_START_PARAGRAPH_\nSihtasutus loodi 31. m\xc3\xa4rtsil 1998 ning siis kandis see nime Mitte-eestlaste Integratsiooni Sihtasutus (l\xc3\xbchend MEIS). 2008. aasta kevadest 2009. aasta l\xc3\xb5puni kandis asutus nime Integratsiooni Sihtasutus ning 1. jaanuaril 2010 \xc3\xbchines Eesti Migratsioonifondiga, mis asutati 10.06.1992. \xc3\x9chendatud asutus hakkas kandma nime Integratsiooni ja Migratsiooni Sihtasutus Meie Inimesed (MISA). Alates 15. m\xc3\xa4rtsist 2017 on organisatsiooni nimi Integratsiooni Sihtasutus.\n_START_SECTION_\nStruktuur\n_START_PARAGRAPH_\nSihtasutuse tegevust kavandab n\xc3\xb5ukogu ning sihtasutust juhib juhatus. Sihtasutusel on kuus all\xc3\xbcksust.\n_START_SECTION_\nArenduskeskus\n_START_PARAGRAPH_\nArenduskeskuse valdkonnajuhid aitavad kaasa l\xc3\xb5imumiskava m\xc3\xb5jueesm\xc3\xa4rkide saavutamisele ja vastutavad sihtasutuse tegevuste elluviimise eest.\n_START_SECTION_\nN\xc3\xb5ustamiskeskus\n_START_PARAGRAPH_\nN\xc3\xb5ustamiskeskuse n\xc3\xb5ustajad tagavad l\xc3\xb5imimisalase info k\xc3\xa4ttesaadavuse v\xc3\xa4hel\xc3\xb5imunud Eesti p\xc3\xbcsielanikele ja uussisser\xc3\xa4ndajatele, pakkudes soovijatele vastavasisulist n\xc3\xb5ustamisteenust.\xc2\xa0\n_START_SECTION_\nRakenduskeskus\n_START_PARAGRAPH_\nRakenduskeskuse koordinaatorid vastutavad Integratsiooni Sihtasutuse hangete, projektikonkursside ja taotlusvoorude ettevalmistamise, l\xc3\xa4biviimise ning rahastamisej\xc3\xa4rgse seire ja aruandluse eest.\n_START_SECTION_\nTugi\xc3\xbcksus\n_START_PARAGRAPH_\nTugi\xc3\xbcksuse t\xc3\xb6\xc3\xb6tajad tegelevad kogu sihtasutuse \xc3\xbcldjuhtimisega, sh raamatupidamise, infotehnoloogia haldamise, dokumendihalduse, personalit\xc3\xb6\xc3\xb6, andmet\xc3\xb6\xc3\xb6tluse, kommunikatsioonitegevuste ja muude haldusk\xc3\xbcsimustega.\n_START_SECTION_\nTallinna eesti keele maja\n_START_PARAGRAPH_\nTallinna eesti keele maja pakub mitmesuguseid eesti keele \xc3\xb5ppimise v\xc3\xb5imalusi.\n_START_SECTION_\nNarva eesti keele maja\n_START_PARAGRAPH_\nNarva eesti keele maja pakub mitmesuguseid eesti keele \xc3\xb5ppimise v\xc3\xb5imalusi.'